Дзік Фосберы

Рычард Дуглас (Дзік) Фосбери (, 6 сакавіка 1947, Портленд — 12 сакавіка 2023, Солт-Лейк-Сіці) — амерыканскі скакун у вышыню, чэмпіён летніх Алімпійскіх гульняў 1968 года. Вынаходнік сучаснага спосабу скачка ў вышыню, цяпер вядомага як .

Дзік Фосберы быў прэзідэнтам Сусветнай асацыяцыі алімпійцаў і членам Клуба чэмпіёнаў міжнароднай міратворчай арганізацыі «Мір і спорт», якая базуецца ў Манака.

 Гісторыя 
Фосберы ўпершыню пачаў скакаць у вышыню праз планку ва ўзросце 11 гадоў, у сярэдняй школе. Стыль «нажніц» даваўся Дзіку лягчэй, чым больш перспектыўны на той момант перакідны стыль. Аднак, нават асвоіўшы «нажніцы», Фосбери не дэманстраваў высокіх вынікаў. Паступова ён пачаў задумвацца аб новым спосабе скачка. Спачатку гэта былі мадыфікаваныя «нажніцы», падчас выканання якіх Дзік максімальна падымаў сцёгны і апускаў плечы. Паступова тэхніка скачка стала нагадваць перакідны спосаб, але толькі спіной ўніз. Гэтая тэхніка дапамагла істотна палепшыць асабісты рэкорд Фосберы. Да ўзросту шаснаццаці гадоў Фосберы ў агульных рысах сфармаваў рэвалюцыйна новую тэхніку скачка.

Фосбери не спыніўся на дасягнутым. Ён шмат працаваў над разбегам, паступова пераходзячы ад прамалінейнага руху, датычнага да планкі, уласцівага стылю «нажніц», да ўсё больш крутога дугападобнага. Да моманту паступлення ў інстытут ён браў планку на адзнацы два метры.

У 1968 годзе, будучы студэнтам Арэгонскага дзяржаўнага універсітэта, Фосберы выйграў першынство ЗША сярод студэнтаў. Тады новая тэхніка атрымала шырокую вядомасць. З лёгкай рукі самога Дзіка Фосберы новы спосаб скачка стаў называцца «фосберы-флоп», што носіць некалькі іранічны характар (англійскае flop можна перавесці як плюхнуцца, пляснуць, сесці ў лужыну).

У тым жа годзе Фосберы адправіўся на летнія Алімпійскія Гульні ў Мехіка, дзе заваяваў залатую ўзнагароду з новым алімпійскім рэкордам (224 см), прадставіўшы ўсяму свету патэнцыял тэхнікі «фосберы-флоп».

Нягледзячы на першапачатковае непрыняцце спартыўнай грамадскасцю новай тэхнікі, «фосберы-флоп» заваяваў папулярнасць ва ўсім свеце. Сёння пераважная большасць спартсменаў выкарыстоўваюць менавіта гэтую тэхніку пры выкананні скачка ў вышыню. У параўнанні з тэхнікай Дзіка Фосберы адбыліся толькі нязначныя змены, такія як павелічэнне даўжыні разбегу, выцягванне рук уверх (Фосберы скакаў з прыціснутымі рукамі) і закідванне галавы назад (Фосберы ў скачку прыўздымаў і паварочваў галаву ўбок, каб бачыць планку падчас палёту).

Неўзабаве пасля Алімпійскіх гульняў 1968 года Фосберы сышоў з вялікага спорту, засяродзіўшыся на вучобе ў Інстытуце. У канцы жыцця ён працаваў інжынерам ПГС (прамысловага і грамадзянскага будаўніцтва) у горадзе Кетчум, штат Айдаха.

 У культуры 

У 2015 годзе шведскі дыджэй і прадзюсар Авічы выпусціў музычнае відэа на песню «», якое ў агульных рысах заснавана на гісторыі Фосбери аб скачках у вышыню і асабістым жыцці.

 Спасылкі 



Катэгорыя:Памерлі ад лімфомы
Катэгорыя:Лёгкаатлеты на летніх Алімпійскіх гульнях 1968 года
Катэгорыя:Чэмпіёны летніх Алімпійскіх гульняў 1968 года
Катэгорыя:Алімпійскія чэмпіёны ад ЗША
Катэгорыя:Алімпійскія чэмпіёны па лёгкай атлетыцы
Катэгорыя:Скакуны ў вышыню ЗША